钦定古今图书集成/历象汇编/庶征典/第172卷 > 《管窥辑要》 > 宋
## 钦定古今图书集成/历象汇编/庶征典/第172卷 > 《管窥辑要》 > 宋

### 太宗太平兴国三年灵州献官马驹足有二距

按《宋史太宗本纪》不载　按《五行志》云云。

### 雍熙二年虔州吏李祚家马生驹足有距

按《宋史太宗本纪》不载　按《五行志》云云。

雍熙四年，马足如牛。

按：《宋史太宗本纪》：“雍熙四年夏六月，鄜州献马，前足
如牛。”

### 端拱二年马生二驹

按《宋史太宗本纪》不载。　按《五行志》，端拱二年“夏州
民程真家马生二驹。”

### 真宗大中祥符九年马生赤驹肉尾

按《宋史真宗本纪》不载　按《五行志》：“大中祥符九年
十二月，大名监马生驹，赤色，肉尾无鬃。”

### 徽宗宣和五年马生角

按《宋史徽宗本纪》不载。　按《五行志》，“宣和五年，马生
两角，长三寸，四足皆生距。时北方正用兵。”

### 高宗绍兴八年海壖有兽如马夜入民舍

按《宋史高宗本纪》不载。　按《五行志》，“绍兴八年，海壖
有海兽，如马蹄鬃皆丹，夜入民舍，聚众杀之。明日海
溢，环村百馀家皆溺死。”近马祸也。

### 孝宗淳熙五年马疫

按《宋史孝宗本纪》不载。　按《五行志》：淳熙五年，“广西
市马全纲疫死。”

淳熙六年，马疫。

按《宋史孝宗本纪》不载。　按《五行志》：“淳熙六年十二
月，宕昌西马、金州马皆大疫。”

淳熙十二年，马生角。

按《宋史孝宗本纪》不载。　按《五行志》，淳熙十二年，黎
雅州献马，有角长二寸。京房《易传》曰：“臣易上，政不顺，
厥妖马角。”兹谓贤士不足。

### 光宗绍熙元年丞相乘马入朝马忽毙

按《宋史光宗本纪》不载。　按《五行志》，绍熙元年二月
“丙申，右丞相留正乘马早朝，入禁扉，马毙。”近马祸也。

====宁宗嘉定五年史弥远马惊====按《宋史宁宗本纪》。不载　按《五行志》，嘉定五年正月，
“史弥远入贺于东宫，马惊堕地，衣帻皆败，其额微损。”
事与上同。